CELEX: 32013R0705
Language: lt
Date: 2013-07-23 00:00:00
Title: 2013 m. liepos 23 d. Komisijos įgyvendinimo reglamentas (ES) Nr. 705/2013 dėl tam tikrų prekių klasifikavimo Kombinuotojoje nomenklatūroje

25.7.2013   
            
            
               LT
            
            
               Europos Sąjungos oficialusis leidinys
            
            
               L 200/4
            
         KOMISIJOS ĮGYVENDINIMO REGLAMENTAS (ES) Nr. 705/2013
   2013 m. liepos 23 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. liepos 23 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Rankinis maždaug 16 × 4 × 2,5 cm dydžio įrenginys (vadinamasis orlaivio keleivio pultas), kurį sudaro valdymo įtaisas su mikrofonu ir garsiakalbiu, įvairūs mygtukai priekinėje pusėje ir nugarėlėje, vaizduoklis, magnetinių kortelių skaitytuvas ir jungiamasis lizdas, skirtas ne aukštesnei kaip 1 000 V įtampai.
                  Įrenginys skirtas įmontuoti į orlaivio keleivio sėdynę ir atlieka šias funkcijas:
                  
                              —
                           
                           
                              įvairių išorinių įrenginių, pvz., garso ir (arba) vaizdo aparatūros, žaidimų konsolių ar kitų orlaivyje teikiamų paslaugų perjungimo ir valdymo įtaiso,
                           
                        
                              —
                           
                           
                              skambinimo telefonu naudojantis viešuoju orlaivio ryšio tinklu (įrenginys konvertuoja garso dažnių impulsus į garso bangas ir atvirkščiai),
                           
                        
                              —
                           
                           
                              magnetinių kortelių duomenų skaitymo.
                           
                        Įrenginys negali tiesiogiai jungtis prie ryšio tinklo.
               
               
                  8537 10 99
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8537, 8537 10 ir 8537 10 99 atitinkančiais prekių aprašymais.
                  Įrenginys negali tiesiogiai jungtis prie ryšio tinklo. Todėl jis nepriskirtinas 8517 pozicijai kaip telefono aparatas ar kita balso, vaizdo ar kitų duomenų perdavimo arba priėmimo aparatūra.
                  Įrenginys yra sudėtinė mašina, sudaryta iš mašinų, priskiriamų skirtingoms XVI skyriaus pozicijoms. Pagal XVI skyriaus 3 pastabą ir atsižvelgiant į įrenginio objektyvias charakteristikas, laikoma, kad pagrindinę mašinos funkciją atlieka elektrinio valdymo funkcijas atliekanti sudedamoji dalis, nes įrenginys daugiausia naudojamas įvairiems išoriniams įrenginiams pasirinkti ir valdyti. Todėl jis nepriskirtinas 8471 pozicijai kaip kortelių skaitytuvas ar 8518 pozicijai kaip mikrofonas ir garsiakalbis.
                  Todėl gaminys klasifikuotinas kaip kiti skydai, plokštės, pultai, stendai, skirstomosios spintos ir kiti konstrukcijų pagrindai, naudojami elektros srovės valdymui arba paskirstymui, skirti ne aukštesnei kaip 1 000 V įtampai, priskiriant KN kodą 8537 10 99.